दो गुटों में पत्थरबाजी और फायरिंग; धारा 144 लागू, सुरक्षा बलों ने फ्लैग मार्च किया
Jharkhand Jamshedpur Violence Update Internet Shutdown in Jamshedpur over Flag Dispute.  Follow Jharkhand Jamshedpur Violence Latest News, Photos and Updates On Dainik Bhaskar (दैनिक भास्कर) झारखंड के जमशेदपुर में झंडा विवाद पर दो दिन के तनाव के बाद सोमवार को हालात काबू में हैं। सुरक्षा बलों ने सुबह कदमा शास्त्रीनगर ब्लॉक में फ्लैग मार्च किया।
झारखंड के जमशेदपुर में झंडा विवाद पर दो दिन के तनाव के बाद सोमवार को हालात काबू में हैं। सुरक्षा बलों ने सुबह कदमा शास्त्रीनगर ब्लॉक में फ्लैग मार्च किया। पूरे इलाके में धारा 144 लागू कर इंटरनेट बंद कर दिया। इस बीच, पुलिस ने अब तक 60 लोगों को अरेस्ट किया है।
रविवार देर रात इस इलाके में फिर माहौल बिगड़ गया। दो गुटों में जमकर पथराव हुआ। मामला बिगड़ा तो एक गुट ने पुलिस पर भी पत्थर फेंके। करीब 8 राउंड फायरिंग भी की। जवाब में पुलिस ने भी हवाई फायरिंग की। पत्थरबाजी में ट्रैफिक DSP कमल किशोर समेत कई पुलिस वाले घायल हो गए।
सिटी एसपी के.विजयशंकर ने बताया कि भाजपा नेता अभय सिंह को रविवार को जमशेदपुर में हुई हिंसा के मामले में गिरफ्तार किया गया है। अबतक कुल 57 लोगों की गिरफ्तारी हुई है। 120 लोगों पर नामजद एफआईआर दर्ज की गई है।
अब जमशेदपुर से आई कुछ तस्वीरें देखिए...
शास्त्रीनगर में 3 घंटे तक तनाव रहा... जानिए कैसे शुरू हुआ विवाद 
दरअसल, शनिवार की रात रामनवमी के झंडे के खंभे में मांस का टुकड़ा मिलने को लेकर रविवार रात हनुमान मंदिर में हिंदु संगठनों की बैठक हो रही थी। इसी दौरान एक गुट ने मंदिर में बैठक कर रहे लोगों पर पथराव शुरू कर दिया। जिसके बाद दोनों पक्षों की ओर से पथराव शुरू हो गया। देखते ही देखते माहौल तनावपूर्ण हो गया। तीन घंटे तक बवाल हुआ।
प्रशासन ने क्या कहा
उपायुक्त विजया जाधव ने कहा कि कुछ असामाजिक तत्वों ने सांप्रदायिक सौहार्द बिगड़ने की कोशिश की है। प्रशासन पूरी स्थिति पर नजर रख रहा है। अपील है कि किसी भी तरह के अफवाह पर ध्यान न दें और शांति बनाए रखने में प्रशासन का सहयोग करें।
ये खबर भी पढ़िए...
जमशेदपुर में दो पक्षों में फायरिंग और पथराव:धार्मिक झंडे में मांस बांधने को लेकर विवाद, पुलिस ने की लाठीचार्ज, धारा 144 लगाई
जमशेदपुर में शनिवार रात दो पक्षों में हुए हिंसक झड़प शांत नहीं हुआ है। रविवार की शाम फिर दोनों पक्ष आमने-सामने आ गए। इस दौरान जमकर पथराव और फायरिंग की गई। दुकनों में आग लगा दी गई। घटना की सूचना पर भारी संख्या में पुलिस की तैनाती की गई है। धारा 144 लगा दी है। विवाद कदमा चौक में धार्मिक झंडे में मांस का टुकड़ा बांधे जाने का लेकर शुरू हुआ था।
मिली जानकारी के अनुसार झंडा लगे स्थल पर रविवार की शाम हिंदू समुदाय के लोग बैठक कर रहे थे। इस दौरान एक पक्ष की ओर से फायरिंग की गई। इसमें कोई घायल नहीं हुआ है। हिंदू समुदाय के लोगों का आरोप है कि दूसरे पक्ष के लोगों ने पथराव किया है। हंगामे को देखते हुए पुलिस ने लाठीचार्ज की और छह उपद्रवियों को गिरफ्तार किया है। पूरी रिपोर्ट पढ़ने के लिए यहां क्लिक करिए 